Diari Oficial de la Generalitat Valenciana


Sumari del DOGV 5697, del 06-02-2008 (2008/1194)

RESOLUCIÓ de 30 de gener de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni entre la Generalitat i la Universitat Jaume I de Castelló per a la preparació de les propostes de nous plans d'estudis en el marc de la nova ordenació dels ensenyaments universitaris (Orde ECI/3008/2007, de 12 de setembre).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5697

Data del DOGV
:   06-02-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/1194


Data del document
:   30-01-2008

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Educació
    * Universitat Jaume I
    * ensenyament superior
    * programa d'ensenyament
    * política educativa
    * universitat
    * cooperació administrativa

RESOLUCIÓ de 30 de gener de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni entre la Generalitat i la Universitat Jaume I de Castelló per a la preparació de les propostes de nous plans d'estudis en el marc de la nova ordenació dels ensenyaments universitaris (Orde ECI/3008/2007, de 12 de setembre).
[2008/1194]
La Generalitat i la Universitat Jaume I de Castelló han subscrit, després de la tramitació prèvia reglamentària, el 26 de desembre de 2007, el Conveni per a la preparació de les propostes de nous plans d'estudis en el marc de la nova ordenació dels ensenyaments universitaris (Orde ECI/3008/2007, de 12 de setembre).
D'acord amb el que establix l'apartat segon, punt 2, de la indicada Orde ECI/3008/2007, de 12 de setembre, del Ministerio de Educación y Ciencia, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0015/2008, i que figura com a annex d'esta resolució.
Valencia, 30 de gener de 2008.- El director general de Relacions amb les Corts i Secretariat del \_Consell: Ángel Mompó Romero.
Conveni entre la Conselleria d'Educació i la Universitat Jaume I de Castelló per a la preparació de les propostes de nous plans d'estudis en el marc de la nova ordenació dels ensenyaments universitaris (orde eci/3008/2007, de 12 de setembre)
València, 26 de desembre de 2007
Reunits
D'una part, conseller d'Educació de la Generalitat, Alejandro Font de Mora Turón, en nom i representació d'esta conselleria, facultat per a este acte per Acord del Consell, de 21 de desembre de 2007.
I d'una altra, el rector de la Universitat Jaume I de Castelló, Francisco Toledo Lobo, facultat per a este acte en virtut del que establix l'article 69 dels estatuts de la Universitat Jaume I de Castelló, aprovats pel Decret 252/2003, de 19 desembre, del Consell de la Generalitat.
Intervenen en este acte fent ús de les atribucions que tenen conferides i reconeixent-se, mútuament, prou capacitat legal per a subjectar-se als termes d'este conveni.
Manifesten
La Llei Orgànica 4/2007, de 12 d'abril, per la qual va ser modificada la Llei 6/2001, de 21 de desembre, d'Universitats, en el títol XIII proporciona a les universitats espanyoles el marc jurídic per al desplegament i la implantació del nou model d'ensenyament superior, adaptat a l'Espai Europeu d'Educació Superior.
L'Orde ECI/3008/2007, de 12 de setembre, del Ministeri d'Educació i Ciència (BOE de 16 d'octubre), establix les bases reguladores de les subvencions per a la preparació de les propostes de nous plans d'estudis en el marc de la nova ordenació dels ensenyaments universitaris oficials i assigna a la Comunitat Valenciana, per a l'exercici pressupostari 2007, un import de 700.467,00 euros.
L'apartat segon establix que la comunitat autònoma distribuirà els fons per mitjà d'un conveni subscrit amb este fi amb les universitats de la seua competència.
Per això, les parts firmants formalitzen el present conveni, amb les següents:
Clàusules
Primera
El present conveni té com a finalitat la preparació, per la Universitat Jaume I de Castelló, de les propostes de nous plans d'estudis en el marc de la nova ordenació dels ensenyaments universitaris oficials, per mitjà de la realització d'activitats destinades a este fi, i que es detallen en l'annex al present conveni.
Segona
La Universitat Jaume I de Castelló es compromet a realitzar la següent línia d'actuació, d'acord amb el punt quint de l'Orde ECI/3008/2007:
Línia 3. Disseny de sistemes d'avaluació de les competències dels estudiants.
Tercera
La Universitat es compromet a la consecució de les actuacions detallades en l'annex, amb una aportació econòmica per part de la conselleria d'Educació, per a l'exercici 2007, de 90.370,00 euros, a càrrec de l'aplicació pressupostària 99.81.66.841.09.6.
Quarta
La justificació del compliment de les activitats a realitzar per la Universitat es durà a terme aportant, abans del 26 de desembre de 2007, a la Direcció General d'Universitat i Estudis Superiors, la informació i documentació, degudament certificada, si és el cas, que es detalla a continuació:
- Informe de l'òrgan de la Universitat que certifique la iniciació i la posada en marxa de la línia d'actuació.
- Certificat del gasto contret per a cada una de les activitats; detallant el gasto total corresponent a l'actuació i la part d'este finançat a càrrec del present conveni.
El finançament resultant no podrà superar, en cap cas, l'import del gasto realitzat que es justifique per a cada actuació (s'entén per gasto realitzat les obligacions contretes encara que no hagen sigut efectivament pagades amb anterioritat a la finalització del termini de presentació de la justificació).
L'aportació econòmica assignada a la Universitat es veurà reduïda proporcionalment en funció de la posada en marxa de les línies d'actuació indicades en la clàusula segona.
Quinta
D'acord amb el que establix l'article sèptim de l'Orde ECI/3008/2007, de 12 de setembre, una vegada finalitzades les línies d'actuació que es detallen en l'annex, la Universitat presentarà durant el primer semestre de 2008, a la Direcció General d'Universitat i Estudis Superiors una Memòria d'Execució de cada activitat, on es reflectirà els resultats generats en cada una d'estes.
Amb anterioritat al 31 de desembre de 2008, la Direcció General d'Universitat i Estudis Superiors remetrà al Ministeri d'Educació i Ciència la memòria d'execució elaborada per la Universitat, junt amb l'avaluació de les activitats realitzades.
Sexta
La Universitat Jaume I de Castelló declara que coneix i assumix les obligacions que l'article 47 del Text Refós de la Llei de la Hisenda Pública de la Generalitat imposa als beneficiaris de la subvenció.
Sèptima
Atés el caràcter d'esta ajuda i que va dirigida a una institució pública com és la Universitat Jaume I de Castelló, la qual realitza el servici públic de l'educació superior per mitjà de la investigació, la docència i l'estudi, estes subvencions, per la mateixa naturalesa del beneficiari a qui van destinades, poden excloure's del principi d'incompatibilitat amb el mercat comú, formulat en l'article 87, i no és per tant obligatòria la notificació d'esta a la Comissió Europea.
Octava
El present conveni mantindrà la seua vigència des de l'1 de gener fins al 31 de desembre de 2007.
No obstant això, i només a l'efecte del termini establit en l'article sèptim de l'Orde ECI/3008/2007, de 12 de setembre, per la qual s'establixen les bases reguladores de les subvencions per a la preparació de les propostes de nous plans d'estudis en el marc de la nova ordenació dels ensenyaments universitaris oficials, la vigència d'este conveni es mantindrà fins al 31 de desembre de 2008.
I perquè així conste, es firma el present conveni al lloc i en la data de l'encapçalament
El conseller d'Educació. Alejandro Font de Mora Turón
El rector de la Universitat Jaume I de Castelló. Francisco Toledo Lobo
Annex
ORDE ECI/3008/6464 HWA MEC - UNIVERSITAT JAUME I
A. Òrgan responsable del programa
Òrgan responsable en la Universitat: Vicerectorat de Qualitat Educativa i Harmonització Europea
Persona responsable: Rosa Grau Gumbau (vicerectora de Qualitat Educativa i Harmonització Europea)
Adreça: Vicerectorat de Qualitat Educativa i Harmonització Europea - Edifici de Rectorat i Servicis Centrals - Universitat Jaume I - Campus Riu Sec -Av. Sos Baynat, s/n - 12916 Castelló de la Plana
Telèfons: 478 279531
Fax: 985 110966
E-mail: tpnvv@tzo.qw
B. Pla d'execució
Descripció detallada de cada una de les activitats a dur a terme i la seua temporalització. S'hi ha d'adjuntar un cronograma que integre el conjunt de totes les activitats.
Conveni MEC (Realització d'activitats que contribuïsquen a l'elaboració de les propostes dels nous plans d'estudi)
Activitat 1: Disseny de sistemes d'avaluació de les competències dels estudiants de la Universitat Jaume I
1.1 Descripció i justificació
El present projecte s'emmarca dins de la línia d'actuació 3 sobre disseny de sistemes d'avaluació de competències de l'Orde ECI/3008/2007.
La Universitat Jaume I (UJI) du a terme, des del curs acadèmic 2002-2003, projectes pilot d'harmonització amb l'objectiu de realitzar el trànsit des del crèdit LRU al crèdit ECTS. Un dels punts clau promoguts amb estos projectes ha sigut la incorporació de competències tant genèriques com específiques en les guies docents de les assignatures participants i la concreció de les dites competències en resultats d'aprenentatge a assolir pels estudiants.
Les competències genèriques s'han definit a partir d'un llistat comú per a totes les titulacions i estan dividides en instrumentals, personals i sistèmiques (a partir del projecte Tuning i els llibres blancs de grau desenrotllats en els projectes de l'ANECA). Les específiques es proposen particularment per a cada assignatura, a partir de les recomanacions de cada comissió de titulació.
Així, des de l'inici del curs l'alumnat que cursa assignatures de projectes ECTS té definides, en les respectives guies docents, quines competències es desenrotllaran i s'avaluaran en les dites assignatures. Per a poder oferir tota esta informació es va crear, en primer lloc, una ferramenta informàtica denominada assistent ECTS del professorat, on es definien les dites competències. Este suport tecnològic per al disseny del procés de la nova organització de les ensenyances universitàries oficials s'ha ampliat amb altres ferramentes formant part del canal per a l'Espai Europeu de l'UJI (www.uji.es/canals/eeu).
Per al curs 2007-08 està prevista la proposta de quines competències genèriques s'haurien d'ensenyar i d'aprendre de manera comuna en cada una de les branques del coneixement. Les tretze titulacions de l'UJI participants en projectes ECTS, una vegada establides les dites competències, dissenyaran sistemes per a poder dur a terme l'avaluació d'estes.
Així mateix, es continuarà el desenrotllament de l'e-portafoli a fi d'arribar a unes especificacions mínimes d'este en tots els seus aspectes i de poder implantar-lo dins del nou sistema d'avaluació de les competències dels estudiants. També destaca, dins de l'aula virtual de l'UJI, la generalització de l'ús de les tutories virtuals o electròniques (tutories per correu amb garantia de resposta en un període inferior a 48 hores). A més, està prevista la instal·lació d'un reposador de CM, com a magatzem dels materials docents (i de la productivitat investigadora) de l'UJI, amb l'objectiu de compartir-los amb les altres universitats. Tant les tutories virtuals com els materials lliures estan emmarcats dins del programa denominat UJI virtual, aprovat i iniciat en l'UJI durant el passat curs acadèmic 2006-07.
Paral·lelament al present projecte l'UJI iniciarà una fase d'anàlisi dels recursos tecnològics i de les infraestructures necessàries per a l'adequació de les aules docents i dels horaris a les noves necessitats del procés de convergència.
1.2 Objectius
L'objectiu principal d'esta acció és la progressiva incorporació en les planificacions i processos d'avaluació en les assignatures actuals de les competències que ha d'adquirir l'alumnat. Este objectiu general es concreta en els objectius operatius següents:
- Establir el sistema de l'UJI per a proposar noves assignatures conforme al Reial Decret 1.393/2007 i al procés de verificació dels títols oficials que proposa.
- Facilitar la formació i a renovació metodològica del professorat.
- Facilitar la mobilitat i el reconeixement d'assignatures per mitjà de l'establiment de competències comunes entre diferents titulacions.
En segon lloc reforçar els recursos tecnològics de suport per a l'adaptació de les titulacions al procés d'harmonització europea en la Universitat Jaume I de Castelló, concretat en els objectius següents:
- Facilitar la tasca del professorat a l'hora de planificar la docència.
- Desenrotllar ferramentes de suport al procés d'avaluació i a l'acreditació posterior de les titulacions oficials.
- Promoure una implantació àgil i efectiva de la docència per competències (que aconseguisca la participació del 100% del professorat de les noves titulacions).
1.3 Metodologia
Per a desenrotllar esta activitat es disposa de la participació dels diferents servicis de l'UJI implicats en la gestió i millora dels processos docents: Vicerectorat de Qualitat Educativa i Harmonització Europea (VQEHE), Oficina de Promoció i Avaluació de la Qualitat (OPAQ), Gabinet de Planificació i Prospectiva Tecnològica (GPPT), Unitat de Suport Educatiu (USE), Servei d'Informàtica (SI) i el Centre d'Educació i Noves Tecnologies (CENT).
Les activitats implicades en el projecte es poden englobar en subprojectes:
Subprojecte A: Desenrotllament del procediment d'avaluació per competències
Les experiències pilot es fonamentaran en l'ús de la metodologia i dels procediments de la investigació acció o reflexió acció educativa, pertinent per a la implementació i monitorització de processos d'innovació educativa d'una manera crítica i amb la finalitat d'aconseguir una verdadera transformació de la docència universitària.
A més, la investigació acció ha de caracteritzar-se pel seu caràcter cooperatiu i col·legiat, i ha d'implicar i facilitar la participació en el procés mateix, i des del principi, de tots els agents afectats pels canvis (professorat, càrrecs docents, estudiants, personal d'administració, etc.). Amb esta finalitat es proposa la creació d'un grup de treball per centre/facultat que lidere el procés respectiu, amb la participació del degà (o de la persona en qui delegue) i del coordinador de la titulació que s'aculla al projecte, a més dels docents, els estudiants i el PAS.
Les fases de treball per al desenrotllament del sistema d'avaluació per competències seria el següent:
Fase 1. Acord de les competències genèriques per branca de coneixement en l'UJI i possible sistema d'avaluació.
Fase 2. Experimentació del sistema d'avaluació per competències en les titulacions actuals:
- Anàlisi i diagnòstic de la situació docent actual.
- Formulació de les estratègies per a promoure el procés d'avaluació de competències.
- Posada en pràctica i avaluació de les modificacions proposades.
- Nova anàlisi i nou diagnòstic de la situació docent derivada d'introduir i aplicar els canvis per a l'avaluació de les competències.
Fase 3. Avaluació del projecte
Fase 4. Elaboració de la memòria final, incloent-hi el document definitiu de competències per branca de coneixement, que ha de servir de base per a l'elaboració dels nous plans d'estudi i el reconeixement o la convalidació d'assignatures.
Subprojecte B: Desenrotllament de les ferramentes informàtiques de suport al procés d'ensenyament/aprenentatge i avaluació de les competències
Les ferramentes a desenrotllar són les següents: assistent del professorat, canal temàtic europeu (http://www.uji.es/CA/canals/eeu/, aula virtual, e-portfolio, monitor de direcció i experiència pilot d'aules docents blended learning.
A continuació es presenta una breu descripció de cada una d'estes:
a) Assistent del professorat
Es tracta d'una ferramenta de suport al professorat per a l'adaptació dels plans docents de les seues assignatures al crèdit europeu i, a més, permet que la informació estiga disponible per a l'alumnat de la Universitat Jaume I.
Esta ferramenta té un apartat específic en el qual el professorat ha de definir les competències genèriques i específiques que l'alumnat ha d'adquirir a través de l'assignatura, però també es definixen els resultats d'aprenentatge que es deriven d'eixes competències. D'esta manera l'alumnat coneix quines competències s'avaluaran en cada una de les assignatures.
Durant el passat mes de juny es va tancar una versió de la ferramenta, després de validar-la una comissió formada per representants del Vicerectorat de Qualitat Educativa i Harmonització Europea (VQEHE), el GPPT, la USE i el SI. Esta versió inclou un fitxer eixida de cada assignatura en format PDF amb el programa harmonitzat.
Es destaca el fet que els programes harmonitzats que el professorat introduïx en l'assistent, s'han publicat en el LLEU (Llibre Electrònic d'Universitat) de l'UJI, en el curs 2007-08.
Cal destacar que este assistent està pensat perquè es puga adaptar a les distintes necessitats que el seu ús genere. D'esta manera, en el mes de gener s'obrirà una altra versió, per a la qual ja hi ha previstes algunes millores.
Actualment tot el professorat i becaris que participen en els projectes d'harmonització reben formació de la ferramenta. Finalment i, com a novetat, el personal d'administració dels departaments també va participar en un curs, voluntàriament, per a conéixer la ferramenta. Este tipus de cursos està pensat per a ser realitzat amb una certa periodicitat i, per tant, repetir-se durant el curs 2007-08.
Finalment, durant el curs 2007-08 es començarà a estudiar la fusió entre l'assistent del professorat i l'actual LLEU, de cara als futurs estudis de grau.
A llarg termini, l'assistent del professorat està cridat a convertir-se en la guia informativa de les titulacions de la Universitat Jaume I.
b) Canal temàtic europeu (http://www.uji.es/CA/canals/eeu/)
El canal temàtic europeu és un espai web en què es troba tota la informació referent a l'Espai Europeu d'Educació Superior i que servix per a la difusió i publicació de resultats, com a canal temàtic, en el portal de la Universitat. L'espai web ja ha sigut analitzat, dissenyat i construït. Este canal ha sigut modificat recentment per a incorporar la informació necessària que els estudiants necessiten per a estar informats del procés de convergència.
La continuïtat d'este espai la constituïxen la seua difusió i, sobretot, la seua retroalimentació.
c) Aula virtual
Inclou les accions d'anteriors convocatòries, anomenades LMS (Learning Management System).
El sistema de gestió que s'utilitza és el MOODLE i es troba en ús, integrat amb el sistema de gestió universitari e-UJIer@, conformant l'AULA VIRTUAL de l'UJI.(http:// aulavirtual.uji.es)
Durant el curs 2007-08 es realitzarà una anàlisi per a estudiar la possible integració entre les dades de cada assignatura en l'aula virtual de l'UJI i les dades de la planificació de l'assignatura en l'assistent del professorat.
A més, es generalitzarà l'ús de la nova utilitat de l'aula virtual, com a suport a la realització de tutories electròniques, alternatives a les tutories tradicionals, seguint un model establit per la Universitat, i que constaran en el POD (Pla d'Ordenació Docent).
d) E-portfolio
La continuïtat d'esta ferramenta és primordial, ja que les seues funcionalitats pertanyen a l'àmbit de la innovació educativa. Ens trobem en fase d'experimentació i disseny.
La fase de proposta tècnica està prevista per al curs 2007-2008. A més, l'UJI participa en una xarxa educativa finançada pel MEC i liderada per la UOC (Universitat Oberta de Catalunya), l'objectiu de la qual és el disseny de l'e-portafoli universitari. El passat 4 de maig de 2007, es va celebrar una jornada de portafoli electrònic i la primera reunió de la xarxa en l'UJI, com una activitat de reflexió prèvia al disseny del nostre model de portafoli.
En el curs 2006-07 es va començar el disseny de la part administrativa de l'e-portafoli a l'UJI, que inclourà l'anomenat EUROPASS, i que haurà d'estar acabat per al seu ús en el curs 2007-08.
e) Monitor de direcció
Les estadístiques i indicadors s'integren en l'w-OSNpo@BQD, i són explotades des del Discoverer, la ferramenta de processat analític d'informació que s'utilitza en l'UJI. El monitor de direcció és bàsic per a poder seguir l'execució de tot el procés de suport tecnològic, i ens permet prendre decisions durant el seu desenrotllament.
f) Experiència pilot d'aules docents blended learning
Es tracta d'una experiència pilot d'adequació d'espais docents, per a portar la virtualización de la docència universitària a la pràctica, dins d'un marc bàsic d'ensenyança semipresencial o blended learning.
En la seua fase inicial, s'intentarà digitalitzar les situacions docents habituals de classe presencial, passant de la representació en text escrit (articles, llibres, revistes, etc.) i del seu suport d'emmagatzemament, al suport digital (pàgines web, bases de dades interactives, etc.) en discos durs o en memòries d'estat sòlid, i de les tradicionals classes presencials registrades pels alumnes que prenien apunts al seu registre digital. Hui en dia ja és possible escometre esta tasca: gravar en àudio i vídeo la classe. I no sols podem gravar-la, emmagatzemar-la i posar-la a disposició de l'estudiant en l'aula virtual, sinó que també podem retransmetre-la en temps real a qualsevol part d'este planeta que tinga connexió a Internet. Evidentment, hi ha aspectes d'infraestructura que cal tindre en compte:
- La pissarra tradicional i el clarió poden ser substituïts per ferramentes digitals, la qual cosa fa més fàcil el seu tractament digital.
- Les transparències que fins ara es projectaven amb un retroprojector o amb el canó sobre la pantalla de les aules podrien ser integrades dins del sistema
Estos dos aspectes: gravar la classe i retransmetre-la, incloent-hi els elements d'aprenentatge presents en l'aula, en temps real, és el primer objectiu del projecte, i hauria d'estar llest per a entrar en fase experimental per al curs 2007-2008. El resultat d'esta experiència pilot ens permetrà disposar de criteris de disseny per a la seua adequació al procés de convergència.
Les fases de treball i la seua metodologia per al desenrotllament de cada ferramenta informàtica seran les següents:
Fase 1 - Anàlisi de la situació actual, i extraure les necessitats tecnològiques detallades de suport que es requerisquen.
Fase 2 - Valorar l'impacte de les necessitats en l'organització, i dissenyar les solucions/millores més adequades.
Fase 3 - Desenrotllar les solucions/millores.
Fase 4 - Implantar i difondre les solucions en el procés d'adaptació.
1. 4 Temporalització
Esta activitat es durà a terme durant tot el curs acadèmic 2007-2008.
Activitat 2. Disseny d'un sistema de garantia de qualitat dels títols de Grau
2.1 Descripció i justificació
El present projecte s'emmarca dins de la línia d'actuació 10 sobre disseny de sistemes de garantia de qualitat dels títols de Grau, d'acord amb l'Orde ECI/3008/2007.
La Universitat Jaume I s'ha plantejat per al curs 2007-08 el desenrotllament d'una nova línia d'actuació basada en l'elaboració d'un sistema de garantia de qualitat dels títols de Grau amb l'objectiu d'aconseguir una oferta formativa de qualitat. Es tracta de fer un pas més en el procés que es va iniciar en convocatòries anteriors i que han tingut com a objectiu el disseny de criteris i orientacions que faciliten la transformació de l'actual oferta acadèmica a una nova adaptada a l'Espai Europeu d'Educació Superior. En este projecte s'hauran de tindre en compte el model educatiu propi de l'UJI, la proposta d'assignatures transversals que denominem estil propi, les línies estratègiques de la Universitat Jaume I i les referències nacionals com la Llei Orgànica d'Universitats 4/2007, els Criteris i Directrius per a la Garantia de Qualitat en l'Espai Europeu d'Educació Superior de l'ENQA i el Reial Decret 1.393/2007, pel qual s'establix l'ordenació dels ensenyaments universitaris oficials.
2.2 Objectius
L'objectiu principal d'esta línia d'actuació és establir els procediments i criteris que permeten dissenyar plans d'estudi que responguen a criteris de qualitat i faciliten la seua futura acreditació. De manera complementària es pretén desenrotllar una aplicació informàtica que gestione les propostes dels nous plans d'estudi, que permeta implementar els fluxos de treball dels processos de creació i modificació de plans d'estudi i finalment donar satisfacció als criteris del procés de verificació conforme a l'annex 1 del Reial Decret 1393/2007.
2.3 Metodologia
En este estudi es combinaran tècniques quantitatives amb tècniques d'investigació qualitatives (especialment entrevistes a experts, tècniques de benchmarking i focus group).
Esta acció constarà de les fases de treball:
Fase 1. Constitució del grup de treball
Fase 2. Anàlisi i disseny del document per a la introducció del sistema de garantia de qualitat
Fase 3. Especificacions de l'aplicació informàtica
Fase 4. Avaluació del projecte
Fase 5. Informe final
2.4 Temporalització
El calendari de realització d'esta activitat s'estendrà des de setembre de 2007 fins a setembre de 2008.
C. Pla de seguiment i avaluació de resultats
Mecanismes i estratègies establides per al seguiment intern del programa
El present programa partix de les línies d'actuació referents al disseny de sistemes d'avaluació de les competències dels estudiants, així com l'elaboració d'un sistema de garantia de qualitat dels títols de Grau.
En este sentit, les dos línies d'actuació requeriran un seguiment periòdic per part del grup de treball, format per la Unitat Tècnica d'Harmonització Europea, Unitat de Suport Educatiu, Servici d'Informàtica i la supervisió del Vicerectorat de Qualitat Educativa i Harmonització Europea.
Estratègies d'avaluació i indicadors de qualitat dels resultats del Programa (descripció de quins mecanismes d'avaluació s'utilitzaran i definició dels indicadors que s'establiran per a avaluar els resultats obtinguts)
L'avaluació de les línies d'actuació serà final per mitjà de la presentació del corresponent informe d'actuacions realitzades, mitjans utilitzats i resultats obtinguts.
Els indicadors a utilitzar per a l'Activitat 1 del programa són:
Indicadors d'utilització:
- Grau d'ús de l'assistent del professorat
- Nombre de visites al canal europeu
- Nombre d'assignatures en l'aula virtual
Indicadors de satisfacció:
- Satisfacció del professorat (amb el sistema d'avaluació i amb les ferramentes)
- Satisfacció de l'estudiant que cursa assignatures per competències
Indicadors d'implantació:
- Document acordat amb les competències genèriques per branca de coneixement
- Nombre d'assignatures introduïdes en l'assistent informàtic
- Nombre de funcionalitats descrites en el model de l'e-portafoli
- Descripció del grau d'implantació de les tutories virtuals
- Descripció del grau d'implantació del nou reposador de CM
Els indicadors a utilitzar per a l'Activitat 2 del programa són:
- Document per a establiment del sistema de garantia de qualitat dels títols de grau.
- Nombre de reunions del grup de treball.
- Nombre d'entrevistes realitzades a experts.
- Nombre de tècniques de benchmarking i focus group realitzades.
D. Recursos sol·licitats
Activitat 1: Cost previst: 130.000-
Activitat 2: Cost previst: 84.495-
Total: 214.495-
Cofinançament
Aportació Universitat Jaume I: 124.125 € (57,87%)
Aportació conveni MEC: 90.370 € (42,13%)